ET Euroopa Liidu Teataja C 159/8

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

(2008/C 159/05)

Abi number: XA 109/08

Liikmesriik: Prantsusmaa

Piirkond: Prantsusmaa ülemeredepartemangud

Abikava nimetus: Aides en faveur du secteur de l'élevage dans les départements d'Outre-mer (DOM)

Õiguslik alus:

— Articles L621-1 à L621-11, articles R621-1 à R621-43 et articles R684-1 à R684-12 du Code rural

— Määruse (EÜ) nr 1857/2006 artikkel 16

— Projet de décision du directeur de l'ODEADOM relatif à un régime d'aides en faveur du secteur de l'élevage dans les départements d'Outre-mer

Abikavaga ettenähtud aastased kulud või ettevõtjale antava üksikabi üldsumma: 270 000 EUR

Abi suurim osatähtsus:

— Kuni 100 % abi puhul, millega kaetakse tõuraamatute asutamise ja pidamisega seotud halduskulud;

— kuni 70 % abi puhul, millega kaetakse selliste testide kulud, millega määratakse kindlaks karja geneetiline kvaliteet või tootlikkus;

— kuni 40 % abi puhul, mida antakse põllumajandusettevõtte tasandil innovaatiliste tõuaretustehnikate ja -tavade juurutamise eest

Rakendamise kuupäev: Kui Euroopa Komisjon on kättesaamist kinnitanud

Abikava kestus: Kuni 31. detsembrini 2013 ja kuni 31. detsembrini 2011 abi puhul, mida antakse põllumajandusettevõtte tasandil innovaatiliste tõuaretustehnikate ja -tavade juurutamise eest

Abi eesmärk ja tingimused: Tegu on ülemeredepartemangude põllumajanduse arendamise ameti (ODEADOM) eelarvest rahastatava abiga, mida antakse loomakasvatussektori toetuseks ülemeredepartemangudes. Kõnealust abi ei saa ühendada sarnase abiga, mida rahastatakse programmiga POSEI France.

Abi eesmärk on:

karja geneetilise kvaliteedi parandamine innovaatiliste tõuaretustehnikate kasutamise teel (embrüo siirdamine, põllumajandusettevõtte tasandil innovaatiliste tõuaretustehnikate ja -tavade juurutamine);

kohalike tõugude tõuraamatute asutamine, arendamine ja pidamine;

selliste testide läbiviimine, millega määratakse kindlaks karja geneetiline kvaliteet või tootlikkus (jõudluskontroll, dermatofiloosi vastupanu test jne).

Abi on seotud määruse (EÜ) nr 1857/2006 artiklis 16 loetletud meetmetega

Asjaomane sektor/asjaomased sektorid: Mäletsejaliste ja sisetingimustes kasvatatavate loomade sektor

Abi andva ametiasutuse nimi ja aadress:

ODEADOM 12, rue Henri Rol-Tanguy TSA 60006 F-93555 Montreuil Cedex

Veebileht: http://www.odeadom.fr/?page_id=12#5

Abi number: XA 112/08

Liikmesriik: Prantsusmaa

Piirkond: Prantsusmaa ülemeredepartemangud

Abikava nimetus: Aides aux investissements dans les exploitations agricoles des départements d'Outre-mer (DOM)

Õiguslik alus:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Määruse (EÜ) nr 1857/2006 artikkel 4

— Projet de décision du directeur de l'ODEADOM relatif à un régime d'aides portant sur les investissements dans les exploitations agricoles des DOM accordé conformément au règlement (CE) no 1857/2006

Abikavaga ettenähtud aastased kulud või ettevõtjale antava üksikabi üldsumma: 970 050 EUR

Abi suurim osatähtsus: Kuni 75 % abikõlblikest kuludest

Rakendamise kuupäev: Kui Euroopa Komisjon on kättesaamist kinnitanud

Abikava kestus: Kuni 31.12.2013

Abi eesmärk ja tingimused: Tegu on ülemeredepartemangude põllumajanduse arendamise ameti (ODEADOM) eelarvest rahastatava investeernguabiga põllumajandussektorile. Kõnealust abi ei saa ühendada sarnase abiga, mida rahastatakse programmiga POSEI France.

Abi eesmärk on tagada puu-, köögi- ja aedviljasektoris kohaliku turu korrapärane varustamine, arendades piisavas mahus ja kvaliteetset tootmist, ning mitmekesistada mittehooajalist tootmist. Eesmärk on ka parandada selliste toodete konkurentsivõimet, mis on suunatud ekspordiks lõhna- ja aromaattaimede sektorisse.

Loomakasvatussektoris on abi eesmärk suurendada söödakultuuride tootmist, arendada tootmist ja seadmeid, arendada ja parandada tootmismeetodeid, parandada hügieenitingimusi ja loomade heaolustandardeid ning vähendada tootmiskulusid.

Abikõlblikud kulud võivad hõlmata järgmist:

Ühele ettevõttele antava abi suurus ei tohi ületada 500 000 EUR

Asjaomane sektor/asjaomased sektorid: Puu- ja köögivilja- (toidu- ja köögiviljakultuurid, juur- ja mugulviljad, värsked puuviljad, tsitrusviljad, kuivatatud puuviljad), poolpüsik-marjakultuuride, viinamarja- ja aianduskultuuride, maitse-, ravim-, lõhna- ja nautetaimede ning riisi sektor.

Mäletsejaliste (liha- ja piimakari, lambad, kitsed) ja sisetingimustes kasvatatavate loomade (sead, kodulinnud ja küülikud) sektor

Abi andva ametiasutuse nimi ja aadress:

ODEADOM 12, rue Henri Rol-Tanguy TSA 60006 F-93555 Montreuil Cedex

Veebileht: http://www.odeadom.fr/?page_id=12#5

Abi number: XA 113/08

Liikmesriik: Küpros

Piirkond: —

Abikava nimetus või üksikabi saava ettevõtja nimi: Σχέδιο παραχώρησης αποζημίωσης για τις ζημιές που προκλήθηκαν από άκαιρες βροχοπτώσεις σε χορτομάζα σιτηρών ή ψυχανθών κτηνοτροφικών φυτών για σανοποίηση

Õiguslik alus: Απόφαση Υπουργικού Συμβουλίου με ημερομηνία 6.2.2008

Abikavaga ettenähtud aastased kulud või ettevõtjale antava üksikabi üldsumma: Eeldatakse, et 1 869 939 EUR kogusumma kaetakse täies ulatuses 2008. aasta esimese kuue kuu jooksul

Abi suurim osatähtsus: Abi osatähtsus on 80 % ja vähem soodsates piirkondades 90 % erinevusest 2007. aasta tootmise väärtuse (kahju tekkimise aasta keskmise saagi ja kõnealusel aastal saadud keskmise müügihinna korrutis) ning tavapärase tootmise väärtuse vahel; viimane saadakse, korrutades võrdlusperioodi (eelneva kolme aasta) saagi kõnealusel perioodil saadud keskmise müügihinnaga

Rakendamise kuupäev: Abi makstakse abikava heakskiitmisel (2008. aasta veebruar)

Abikava või üksikabi kestus: Kava lõpeb 30.6.2008

Abi eesmärk: Abikava põhineb määruse (ΕÜ) nr 1857/2006 artiklil 11 ja sellega nähakse ette abi, et hüvitada tootjatele loodusõnnetusega võrreldavate ebasoodsate ilmastikutingimuste (hooajaväline vihm 2007. aasta mais) põhjustatud taimedega (hein) seotud kahju.

2007. aasta mais kahjustas hooajaväline vihm söödateravilja ja liblikõielisi söödakultuure, mis olid kuivatamise eesmärgil enne pallideks pakendamist maha lõigatud.

Vihmasadu registreeriti kogu Küprose territooriumil ja see kestis 8.–18. maini 2007, kõrgpunktidega 11. mail 2007 ja 17. mail 2007. Kahjustunud piirkondade sademete koguhulk moodustas tavapärasest sademetekogusest 219–920 %. Vihmasajule järgnes kaks nädalat kestev hea ilmaga periood, mis on tavaline heinateoaeg.

Kahju tekitati 10 510,4 hektarile teraviljale (oder, nisu, kaer ja raihein) ning 920,1 hektarile liblikõielistele söödakultuuridele (hiirehernes, hernes, louvana (Lathyrus ochrus), põld-seahernes).

Kava alusel saavad abi põllumajandustootjad (väikesed või keskmise suurusega ettevõtjad), kes 2007. aasta mai hooajavälise vihma tõttu kandsid kahju, mis ületab 30 % sarnase põllukultuuri keskmisest aastatoodangust eelneva kolme aasta vältel, ning esitasid õigeaegselt kahjuavalduse koos kõigi nõutavate täiendavate dokumentidega.

Andmed võrdlusperioodi ning kahju tekkimise aasta keskmiste saakide ja hindade kohta pärinevad rahandusministeeriumi statistikateenistuselt.

Hinnangud kahjude kohta on kehtivate eeskirjadega kohaselt esitanud piirkondlikud põllumajandusametid

Asjaomane sektor/asjaomased sektorid: Abikava on seotud üksnes taimekasvatusega, eelkõige söödateravilja ja liblikõieliste söödakultuuride tootmisega

Abi andva ametiasutuse nimi ja aadress:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Veebileht: www.moa.gov.cy/da

Muu teave: Christodoulos Fotiou

Asedirektor

Põllumajanduse osakond

Põllumajanduse, maavarade ja keskkonnaministeerium

7. veebruar 2008

Abi number: XA 114/08

Liikmesriik: Küpros

Piirkond: —

Abikava nimetus või üksikabi saava ettevõtja nimi: Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού (παράταση διάρκειας)

Õiguslik alus: Απόφαση Υπουργικού Συμβουλίου με ημερομηνία 5.12.2007

Abikavaga ettenähtud aastased kulud või ettevõtjale antava üksikabi üldsumma: 2008. aasta eelarve on 5 126 000 EUR

Abi suurim osatähtsus: Abi osatähtsus on 100 %, maksimaalselt 120 000 EUR seakasvataja kohta ja 17 000 EUR lamba-, kitse- ja karjakasvatusüksuste omaniku kohta

Rakendamise kuupäev: Veebruar 2008

Abikava või üksikabi kestus: Kuni 31.3.2008

Abi eesmärk: Meetme eesmärk on hüvitada saamatajäänud tulu nendele sea-, lamba- ja kitse- ning loomakasvatajatele, keda mõjutasid riigi ametiasutuste võetud piiravad meetmed pärast seda, kui ühenduse laboratoorium avastas Küprosel suu- ja sõrataudi juhtumeid (1). Täpsemalt keelati võetud meetmetega muuhulgas sigade, sealiha, sigade sperma ja muud liiki liha eksport. Selle tulemusena suurenes loomade kaal ja eelkõige loomkoormus, mis mõjutas negatiivselt loomade heaolu. Olukorra parandamiseks tuli mõned ülekaalulised loomad viivitamata kõrvaldada ja loomakasvatajatele selle tõttu saamatajäänud tulu hüvitamiseks abi anda. Meetme raames antakse abi ka sellise tulu hüvitamiseks, mis jäi saamata loomapeade, -maksa ja -sperma müügi keelu tõttu. Lamba- ja kitsekasvatajatele antakse meetme raames abi sellise tulu hüvitamiseks, mis jäi saamata 10-kilomeetrise ulatusega järelevalvetsoonis vaba karjatamise keelu tagajärjel tekkinud täiendavate söödakulude tõttu.

Meede põhineb määruse (EÜ) nr 1857/2006 artiklil 10, milles on sätestatud, et põllumajandustootjatele võib anda 100 % abi, et hüvitada karantiinikohustuste tõttu saamatajäänud tulu

Asjaomane sektor/asjaomased sektorid: Loomakasvatus (sea-, lamba- ja kitse- ning karjakasvatus)

Abi andva ametiasutuse nimi ja aadress:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Veebileht: www.moa.gov.cy

Muu teave: Käesoleva meetmega muudetakse abikava XA 398/07, mille nimetus on: „Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού”, pikendades taotluste esitamise tähtaega 31. jaanuarist 2008 kuni 20. veebruarini 2008 ja kõigi meetmete lõpuleviimise tähtaega 29. veebruarist 2008 kuni 31. märtsini 2008. Taotluste heakskiitmise lõppkuupäev on samuti 31. märts 2008

Sotiris Ch. Michaël

Põllumajanduse, maavarade ja keskkonnaministeeriumi kantsleri nimel

15. veebruar 2008

Abi number: XA 115/08

Liikmesriik: Prantsusmaa

Piirkond: Prantsusmaa ülemeredepartemangud

Abikava nimetus: Aides destinées à encourager la production de produits agricoles de qualité dans les départements d'Outre-mer

Õiguslik alus:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Määruse (EÜ) nr 1857/2006 artikkel 14

— Projet de décision du directeur de l'ODEADOM relatif à un régime d'aides destinées à encourager la production de produits agricoles de qualité dans les départements d'Outre-mer

Abikavaga ettenähtud aastased kulud: 453 000 EUR

Abi suurim osatähtsus: Kuni 100 %

Rakendamise kuupäev: Kui Euroopa Komisjon on kättesaamist kinnitanud

Abikava kestus: Kuni 31.12.2013

Abi eesmärk ja liik: Abi eesmärk on soodustada kvaliteetsete põllumajandustoodete tootmist Prantsusmaa ülemeredepartemangudes ning abi rahastatakse ülemeredepartemangude põllumajanduse arendamise ameti (ODEADOM) eelarvest. Seda abi ei saa ühendada sarnase abiga, mida rahastatakse programmist POSEI France.

Abi eesmärk on turu-uuringute ja koolituste abil luua lisandväärtust põllumajandustootmise valdkonnas ning aidata seega kogu põllumajandussektoril kohanduda tarbijate nõudlusega. Eesmärk on tõsta toodete kvaliteeti.

Abi kasutatakse eelkõige selleks, et toetada meetmeid, mille abil kehtestatakse kvaliteediprogramme ja muudetakse tooteid märgatavamaks. Abi eesmärk on innustada tootjaid parandama toodete kvaliteeti nii, et tarbijad seda tunnustaksid. See suurendab kohalike toodete lisandväärtust ning standardite järgimine ja saadud sertifikaadid tõestavad ostjatele, et toode on kvaliteetne. Olukorras, kus tugev väline konkurents avaldab väikesemahulisele tootmisele survet, aitavad need meetmed luua nišiturge (turism, kohalik turg jne) ja suurendada toodete kvaliteeti.

Abikavast rahastatakse ka kohalike sektorite turu-uuringuid, et saada usaldusväärset teavet kohaliku turu ja trendide kohta (vajadused, turuväljundid, jne) ning kohandada tootmist selliste uuringute tulemustega, et hõivata suurem osa siseturust (eesmärk on suurendada pakkumist kohalikul turul). Lisaks võidakse rahastada turu-uuringuid enne uute sektorite hõivamist või töödeldud toodete turuleviimist, et hinnata potentsiaalset huvi ja müüdavust.

Hea näide on banaanisektor, kus on korrapäraselt vaja ajakohastada positsiooni maailmaturul, et korrapäraselt uuendada strateegilist lähenemisviisi.

Abi hõlmab määruses (EÜ) nr 1857/2006 artiklis 14 loetletud meetmeid.

Vastavalt kõnealuse artikli punktile 5 on abi mitterahaline ja ei tohi hõlmata rahalisi otsemakseid tootjatele. Lisaks peab vastavalt põllumajanduse erandimääruse artikli 14 lõikele 6 olema kõigil asjaomase piirkonna tootjatel, kes täidavad objektiivselt kindlaksmääratud tingimused, võimalik abi saada

Asjaomane sektor/asjaomased sektorid: Puu- ja köögivilja- (toidu- ja köögiviljakultuurid, juur- ja mugulviljad, värsked puuviljad, tsitrusviljad, kuivatatud puuviljad), poolpüsik-marjakultuuride, viinamarja- ja aianduskultuuride, maitse-, ravim-, lõhna- ja nautetaimede ning riisisektor.

Mäletsejaliste ja sisetingimustes kasvatatavate loomade sektor.

Suhkruroo- ja suhkrusektor.

Banaanisektor

Abi andva ametiasutuse nimi ja aadress:

ODEADOM 12, rue Henri Rol-Tanguy TSA 60006 F-93555 Montreuil Cedex

Veebileht: http://www.odeadom.fr/?page_id=12#5

(1) Vt ka Euroopa Komisjoni 6. novembri 2007. aasta otsus 2007/718/EÜ, mis käsitleb teatavaid kaitsemeetmeid seoses suu- ja sõrataudiga Küprosel (ELT L 289, 7.11.2007, lk 45).